pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ช้อปบ้านมือสอง ธอส. ออนไลน์สุดคึกคัก!! เปิดประมูลแค่ 1 ชั่วโมง ขายได้ 122 ล้านบาท
วันศุกร์ที่ 6 พฤษภาคม 2565
ช้อปบ้านมือสอง ธอส. ออนไลน์สุดคึกคัก!! เปิดประมูลแค่ 1 ชั่วโมง ขายได้ 122 ล้านบาท
ผลการจัดงานประมูลออนไลน์บ้านมือสอง ธอส. 5.5 Super Summer Sale ผ่าน Application : G H Bank Smart NPA  เปิดประมูลระหว่างเวลา 12.00-13.00 น. ขายได้ถึง 103 รายการ มูลค่ารวม 122 ล้านบาท
ธนาคารอาคารสงเคราะห์ เผยผลการจัดงานประมูลออนไลน์บ้านมือสอง ธอส. 5.5 Super Summer Sale ผ่าน Application : G H Bank Smart NPA เปิดประมูลระหว่างเวลา 12.00-13.00 น. ขายได้ถึง 103 รายการ มูลค่ารวม 122 ล้านบาท แบ่งเป็น ทรัพย์ในพื้นที่กรุงเทพฯ และปริมณฑล 8.5 ล้านบาท และทรัพย์ในส่วนภูมิภาค 113.5 ล้านบาท โดยทรัพย์ที่ประมูลขายได้ในราคาต่ําที่สุด คือ บ้านเดี่ยว 1 ชั้นในจังหวัดชัยภูมิ ราคาเพียง 200,000 บาท เท่านั้น พิเศษ!! ผู้ชนะการประมูลสามารถรับสิทธิ์โปรโมชั่นสินเชื่อดอกเบี้ย 0% นานสูงสุด 24 เดือน และเข้าอยู่อาศัยได้ระหว่างผ่อนดาวน์ เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูล
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า วันนี้ (5 พฤษภาคม 2565) ธอส.จัดงาน “ประมูลออนไลน์บ้านมือสอง ธอส. 5.5 Super Summer Sale ผ่าน Application : G H Bank Smart NPA” ในระหว่างเวลา 12.00-13.00 น. ผลปรากฏว่า เพียง 1 ชั่วโมง สามารถจําหน่ายบ้านมือสอง ธอส. ทั่วประเทศได้ 103 รายการ คิดเป็นจํานวนเงินรวม 122 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 3 รายการ จํานวนเงิน
8.5 ล้านบาท และทรัพย์ในส่วนภูมิภาค 100 รายการ จํานวนเงิน 113.5 ล้านบาท โดยบ้านเดี่ยว ถือเป็นทรัพย์ประเภทที่ขายได้มากที่สุดจํานวน 65 รายการ รองลงมาคือทรัพย์ประเภททาวน์เฮ้าส์ ขายได้จํานวน 33 รายการ สําหรับทรัพย์ที่ประมูลขายได้ ในราคาต่ําที่สุด คือ ทรัพย์ประเภทบ้านเดี่ยว 1 ชั้น ขนาดเนื้อที่ 59 ตารางวา ใน อ.จตุรัส จ.ชัยภูมิ ปิดประมูลในราคาเพียง 200,000 บาท เท่านั้น ส่วนทรัพย์ที่ประมูลขายได้ในราคาสูงสุด คือ ทรัพย์ประเภทบ้านเดี่ยว 2 ชั้น ขนาดเนื้อที่ 57.2 ตารางวา ในโครงการภัทราอ่อนนุช-วงแหวน เขตประเวศ กรุงเทพฯ ปิดประมูลได้ในราคา 5,220,000 บาท เนื่องจากเป็นทรัพย์ที่มีสิ่งอํานวยความสะดวกในโครงการครบครัน อาทิ สระว่ายน้ํา สนามเด็กเล่น และสปอตคลับ รวมทั้งยังเป็นทรัพย์ที่ตั้งอยู่ในพื้นที่ทีเดินทางได้คล่องตัวและใกล้สถานที่สําคัญต่างๆ มากมาย พิเศษ!! ผู้ที่ชนะการประมูลจะได้รับส่วนลด On Top เพิ่มอีก 10% จากราคาที่ปิดประมูล หากโอนกรรมสิทธิ์ภายในวันที่ 27 กรกฎาคม 2565 และสามารถใช้ผลิตภัณฑ์สินเชื่อสําหรับซื้อทรัพย์ NPA อัตราดอกเบี้ย 0% ต่อปี นานสูงสุด 24 เดือน (เงื่อนไขเป็นไปตามที่ธนาคารกําหนด) และสามารถเข้าอยู่อาศัยได้ในระหว่างผ่อนดาวน์เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูลได้
สําหรับผู้ที่พลาดการประมูลทรัพย์ NPA ของธนาคารในครั้งนี้ สามารถเข้าร่วมประมูลทรัพย์มือสองออนไลน์ ธอส. ได้อีกครั้ง ในงาน “6.6 Midyear Sale เทกระจาด ลดกระจายทั่วประเทศ” ในวันจันทร์ที่ 6 มิถุนายน 2565 โดยจะมีทรัพย์เด่นทําเลดีมาเปิดประมูล เป็นจํานวนมาก ผู้ที่สนใจสามารถดาวน์โหลด Application : G H Bank Smart NPA และลงทะเบียนเพื่อรอเข้าร่วมประมูลออนไลน์กับ ธอส. ในครั้งต่อไปได้ทันทีโดยไม่มีค่าใช้จ่าย สอบถามข้อมูลเพิ่มเติมได้ที่ G H Bank Call Center โทร. 0-2645-9000 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-สุชาติ ยกระดับแรงงานสัมพันธ์เชิงรุก ชงเข้มนโยบายขับเคลื่อนด้วยระบบทวิภาคี
วันพุธที่ 12 มกราคม 2565
สุชาติ ยกระดับแรงงานสัมพันธ์เชิงรุก ชงเข้มนโยบายขับเคลื่อนด้วยระบบทวิภาคี
กระทรวงแรงงานเร่งขับเคลื่อนการบริหารจัดการแรงงานสัมพันธ์เชิงรุกในภาวะวิกฤติ COVID – 19 พร้อมปรับบทบาทหน้าที่ของศูนย์ปฏิบัติการแรงงานสัมพันธ์ระดับภูมิภาค เพิ่มความคล่องตัวในการบริหารงานอย่างมีประสิทธิภาพ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) มีการระบาดอย่างรุนแรงจากสายพันธุ์เดลตา และเริ่มเข้าสู่การแพร่ระบาดระลอกที่ 5 จากสายพันธุ์โอมิครอน ที่ติดเชื้อได้ง่ายกว่าสายพันธุ์เดลตา ส่งผลกระทบโดยตรงต่อชีวิตความเป็นอยู่ของกลุ่มผู้ใช้แรงงาน ทําให้สถานประกอบกิจการมีการเลิกจ้างลูกจ้าง และมีการใช้มาตรา 75 ตามพระราชบัญญัติคุ้มครองแรงงาน พ.ศ. 2541 หยุดกิจการและปิดตัวลง ด้วยความห่วงใยของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ได้ให้ความสําคัญต่อพี่น้องผู้ใช้แรงงานและผู้ประกอบการ ให้สามารถดําเนินกิจการเพื่อขับเคลื่อนระบบเศรษฐกิจภายหลังสถานการณ์โรคติดเชื้อโคโรนา 2019 ให้กลับมาเป็นปกติโดยเร็ว กระทรวงแรงงาน
จึงได้มอบนโยบายการขับเคลื่อนการบริหารจัดการแรงงานสัมพันธ์เชิงรุกในภาวะวิกฤติ ให้กรมสวัสดิการและคุ้มครองแรงงานดําเนินการ โดยปรับบทบาทหน้าที่ของศูนย์ปฏิบัติการแรงงานสัมพันธ์ระดับภูมิภาค เพิ่มความคล่องตัวในการบริหารงาน อันจะก่อให้เกิดผลสัมฤทธิ์สูงสุดในการปฏิบัติงานขององค์กร การดําเนินงานเชิงรุกและการบูรณาการ การป้องกันปัญหาและบรรเทาผลกระทบจากวิกฤติด้านแรงงาน ป้องกันและแก้ไขปัญหาข้อพิพาทแรงงาน และข้อขัดแย้งในพื้นที่ที่รับผิดชอบให้ยุติได้โดยเร็ว ตลอดจนเฝ้าระวังและติดตามสถานการณ์ เจ้าหน้าที่สามารถเข้าถึงข้อมูลและสถานการณ์แรงงานในแต่ละพื้นที่ โดยใช้แนวทางการส่งเสริมแรงงานสัมพันธ์ และมาตรการช่วยเหลือนายจ้าง ลูกจ้าง ในสถานประกอบกิจการในยุคการแพร่ระบาดของโรคติดเชื้อไวรัสโคโรนา 2019 หากลูกจ้างและนายจ้างที่เกิดปัญหาข้อพิพาทแรงงานที่ตกลงกันไม่ได้ จะเข้าสู่การชี้ขาดของคณะกรรมการแรงงานสัมพันธ์ และห้ามนายจ้างปิดงานหรือลูกจ้างนัดหยุดงานในระหว่างประกาศสถานการณ์ฉุกเฉินฯ พร้อมทั้งส่งเสริมแรงงานสัมพันธ์เชิงรุกในภาวะวิกฤตด้วยระบบทวิภาคีภายใต้บริบทใหม่ (New Normal) โดยรณรงค์ให้สถานประกอบกิจการที่ตั้งอยู่ในพื้นที่นิคมอุตสาหกรรมจัดให้มีระบบบริหารจัดการด้านแรงงานสัมพันธ์ที่ดี เพื่อเป็นนิคมอุตสาหกรรมต้นแบบแรงงานสัมพันธ์สมานฉันท์ รวมถึงการพัฒนาเครือข่ายความร่วมมือในการแก้ไขปัญหาด้านแรงงานสัมพันธ์อย่างเป็นระบบ
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า การที่ทุกฝ่ายร่วมกันแก้ไขปัญหา ร่วมกันรับผิดชอบในการแก้ไขปัญหาในพื้นที่ ไม่ว่าจะเป็นพนักงานประนอมข้อพิพาทแรงงาน หน่วยงานภายในพื้นที่ หรือหน่วยงานภายนอก ร่วมดําเนินการทั้งการบริหารกฎหมายควบคู่กับการเจรจาไกล่เกลี่ยด้วยหลักสุจริตใจ ซึ่งครอบคลุมนายจ้าง ลูกจ้าง ที่ปรึกษา องค์กรแรงงาน และสื่อสารมวลชน ถือเป็นความร่วมมือกันในการขับเคลื่อน เพื่อสร้างสันติสุขให้เกิดขึ้นในแวดวงแรงงาน การดําเนินธุรกิจของนายจ้าง และลูกจ้าง ด้วยความเป็นธรรมภายใต้กรอบของกฎหมาย “โดยยึดหลักการเจรจาโดยสุจริตใจ”
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" รณรงค์ฉีดเข็มกระตุ้น พร้อมให้ขยายการให้บริการฉีดวัคซีนให้ประชาชนทุกกลุ่ม ทุกสัญชาติ ป้องกันและลดอัตราเสี่ยงโควิด – 19 ทุกสายพันธุ์
วันอาทิตย์ที่ 19 ธันวาคม 2564
โฆษกรัฐบาล เผย "นายกฯ" รณรงค์ฉีดเข็มกระตุ้น พร้อมให้ขยายการให้บริการฉีดวัคซีนให้ประชาชนทุกกลุ่ม ทุกสัญชาติ ป้องกันและลดอัตราเสี่ยงโควิด – 19  ทุกสายพันธุ์
โฆษกรัฐบาล เผย "นายกฯ" รณรงค์ฉีดเข็มกระตุ้น พร้อมให้ขยายการให้บริการฉีดวัคซีนให้ประชาชนทุกกลุ่ม ทุกสัญชาติ ป้องกันและลดอัตราเสี่ยงโควิด – 19  ทุกสายพันธุ์
(19 ธ.ค. 64)นายธนกร วังบุญคงชนะ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์โควิด – 19 อย่างต่อเนื่อง โดยเฉพาะการฉีดวัคซีนให้กับประชาชน ย้ํากระจายการฉีดวัคซีนให้เกิดความครอบคลุมทั่วถึงประชาชนทุกกลุ่ม ซึ่งนายกรัฐมนตรียังฝากขอบคุณบุคลากรทางการแพทย์ อาสาสมัครทุกฝ่ายที่ร่วมมือกันให้บริการฉีดวัคซีน รวมทั้งพี่น้องประชาชนที่เข้ารับการฉีดวัคซีนทุกคน ด้วย
สําหรับกรุงเทพมหานครได้เตรียมเพิ่มจุดบริการฉีดวัคซีนป้องกันโควิด – 19 ให้กับประชาชนทุกกลุ่ม ทุกสัญชาติ ผ่านแอปพลิเคชัน “QueQ” ทั้งวัคซีนเข็มที่ 1 สําหรับผู้ที่ยังไม่เคยได้รับการฉีดวัคซีนโควิด – 19 เข็มที่ 2 สําหรับผู้ที่ได้รับการฉีดวัคซีนป้องกันโควิด-19 ชนิดใดก็ตามมาแล้ว 1 เข็ม และเข็มที่ 3 สําหรับผู้ที่ได้รับการฉีดวัคซีนป้องกันโควิด-19 ครบ 2 เข็ม รวมถึงเข็มกระตุ้นหลังติดเชื้อ ทั้งนี้ ผู้ลงทะเบียนสามารถเลือกสถานที่ฉีดวัคซีนได้ตามแอปพลิเคชันระบุ ได้แก่ 1) ศูนย์ฉีดวัคซีนป้องกันโรคโควิด-19 กรุงเทพมหานคร ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) เขตดินแดง 2) โรงพยาบาลในสังกัดกรุงเทพมหานครทั้ง 11 แห่ง และ 3) ศูนย์บริการสาธารณสุข สํานักอนามัย 6 แห่ง รวมทั้งหมด 18 แห่ง
ในส่วนผู้ติดเชื้อรายใหม่วันนี้ มีจํานวน 2,899 ราย แยกเป็นผู้ติดเชื้อใหม่ 2,878 ผู้ป่วยภายในเรือนจํา/ที่ต้องขัง 21 ผู้ป่วยสะสม 2,162,655 ราย (ตั้งแต่ 1 เมษายน) หายป่วยกลับบ้าน 4,389 ราย หายป่วยสะสม 2,100,932 ราย (ตั้งแต่ 1 เมษายน) ผู้ป่วยกําลังรักษา 41,793 ราย เสียชีวิตเพิ่ม 22 ราย
“นายกรัฐมนตรีเชิญชวนพี่น้องประชาชนที่ยังไม่ได้รับการฉีดวัคซีน ให้เข้ารับการฉีดวัคซีนได้ทุกจุดบริการ ที่ได้จัดตั้งขึ้นตามสถานที่ต่าง ๆ ทุกภูมิภาค เพื่อเป็นการเพิ่มภูมิคุ้มกันในการป้องกันไวรัสโควิด – 19 ให้กับตนเอง ลดอัตราการเจ็บป่วยรุนแรง เสียชีวิต ทั้งช่วยประเทศชาติให้มีความมั่นคงด้านสาธารณสุข ซึ่งรัฐบาลจะดําเนินการอย่างเต็มที่ เพื่อเพิ่มโอกาสให้ประชาชนเข้าถึงวัคซีนโควิด – 19 ด้วยความสะดวก รวดเร็ว ส่วนผู้ที่ฉีดวัคซีนยังต้องเข้มงวดในการป้องกันตนเอง ทั้งสวมหน้ากากอนามัย ล้างมือบ่อยๆ เว้นระยะห่างในทุกๆ กิจกรรมด้วย ” โฆษกรัฐบาลกล่าว
......................................
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เสียใจต่อการจากไปของอดีตนายกรัฐมนตรีญี่ปุ่น พร้อมชื่นชมอดีตนายกฯ ญี่ปุ่น เป็นผู้มีบทบาทผลักดันสำคัญ ต่อความสัมพันธ์ทวิภาคีไทย-ญี่ปุ่น
วันศุกร์ที่ 8 กรกฎาคม 2565
​โฆษกรัฐบาลเผย นายกฯ เสียใจต่อการจากไปของอดีตนายกรัฐมนตรีญี่ปุ่น พร้อมชื่นชมอดีตนายกฯ ญี่ปุ่น เป็นผู้มีบทบาทผลักดันสําคัญ ต่อความสัมพันธ์ทวิภาคีไทย-ญี่ปุ่น
​โฆษกรัฐบาลเผย นายกฯ เสียใจต่อการจากไปของอดีตนายกรัฐมนตรีญี่ปุ่น พร้อมชื่นชมอดีตนายกฯ ญี่ปุ่น เป็นผู้มีบทบาทผลักดันสําคัญ ต่อความสัมพันธ์ทวิภาคีไทย-ญี่ปุ่น
วันนี้ (8 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบด้วยความเสียใจอย่างยิ่งต่อการจากไปของนายชินโซ อาเบะ อดีตนายกรัฐมนตรีญี่ปุ่น ที่ถือเป็นบุคคลที่มีความรู้ ความสามารถ ประสบการณ์ และเป็นที่รักของทุกคน โดยเฉพาะประชาชนชาวญี่ปุ่น
ในช่วงแปดปีของตําแหน่งนายกรัฐมนตรี นายกรัฐมนตรีอาเบะ มีบทบาทสําคัญในการเสริมสร้างความสัมพันธ์ และมิตรภาพระหว่างญี่ปุ่น และราชอาณาจักรไทย การเยือนไทยในปี 2556 ของนายกรัฐมนตรีอาเบะ ถือเป็นการเยือนไทยอย่างเป็นทางการครั้งแรกของผู้นํารัฐบาลญี่ปุ่นในรอบ 11 ปี ซึ่งได้กระชับความร่วมมือ และได้มีส่วนในการวางรากฐานที่มั่นคงสําหรับความสัมพันธ์ทวิภาคี ที่ยาวนาน เติบโตของทั้งสองประเทศ ตลอดจน เป็นผู้ผลักดันความสัมพันธ์ระหว่างญี่ปุ่น-อาเซียน ในช่วงเวลาหลายปีที่ผ่านมา
นายกรัฐมนตรี ในนามของรัฐบาลไทยและประชาชนชาวไทย ขอแสดงความความเสียใจอย่างสุดซึ้งต่อครอบครัว รัฐบาลญี่ปุ่น และประชาชนชาวญี่ปุ่นสําหรับความสูญเสียในครั้งนี้
รัฐบาลไทย-ข่าวทำเนียบรัฐบาล-ทำบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
วันศุกร์ที่ 12 สิงหาคม 2565
ทําบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
ทําบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
วันนี้ (12 สิงหาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ณรงค์ สายวงศ์รองปลัดกระทรวงสาธารณสุข ร่วมพิธีทําบุญตักบาตรพระสงฆ์และสามเณร จํานวน 91 รูป ถวายเป็นพระราชกุศลเนื่องในโอกาสวันเฉลิมพระเกียรติสมเด็จพระนางเจ้าสิริกิตต์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 พร้อมร่วมพิธีทางศาสนามหามงคล 5 ศาสนา ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ในพิธีพระราชทานรางวัลสมเด็จเจ้าฟ้ามหิดล ประจำปี 2563 และ 2564
วันพฤหัสบดีที่ 27 มกราคม 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ในพิธีพระราชทานรางวัลสมเด็จเจ้าฟ้ามหิดล ประจําปี 2563 และ 2564
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ในพิธีพระราชทานรางวัลสมเด็จเจ้าฟ้ามหิดล ประจําปี 2563 และ 2564
วันนี้ (27 มกราคม 2565) เวลา 17.30 น. ณ พระที่นั่งจักรีมหาปราสาท พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประธานมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ เสด็จพระราชดําเนินแทนพระองค์ในพิธีพระราชทานรางวัลสมเด็จเจ้าฟ้ามหิดล ประจําปี 2563 และประจําปี 2564โดยผู้เข้ารับพระราชทานรางวัลสมเด็จเจ้าฟ้ามหิดลประจําปี 2563 ได้แก่ ศ.ดร.นพ.วาเลนติน ฟูสเตอร์ผู้อํานวยการศูนย์โรคหัวใจ และนายแพทย์ใหญ่ โรงพยาบาลเม้าท์ไซนาย นครนิวยอร์ก สหรัฐอเมริกา ในสาขาการแพทย์ และนพ.เบอนาร์ด พีคูลผู้ก่อตั้งและผู้อํานวยการบริหารองค์กรจัดหายาสําหรับโรคที่ถูกละเลย Drugs for Neglected Diseases initiative (DNDi) สาธารณรัฐฝรั่งเศส ในสาขาสาธารณสุข
สําหรับผู้เข้ารับพระราชทานรางวัลสมเด็จเจ้าฟ้ามหิดล ประจําปี 2564 มีเฉพาะสาขาการแพทย์ได้แก่ ศ.ดร.กอตอลิน กอริโก รองประธานอาวุโส บริษัทไบโอเอ็นเทค อาร์เอนเอ ฟาร์มาซูติคอล สหพันธรัฐเยอรมนี,ศ.ดร.นพ.ดรู ไวส์แมน ผู้อํานวยการแผนกวิจัยวัคซีนโรคติดเชื้อ และศาสตราจารย์ภาควิชาอายุรศาสตร์คณะแพทยศาสตร์ มหาวิทยาลัยเพนซิลวาเนีย ฟิลาเดลเฟีย สหรัฐอเมริกา และ ศ.ดร.ปีเตอร์ คุลลิส ศาสตราจารย์ภาควิชาชีวเคมีและชีววิทยาโมเลกุล มหาวิทยาลัยบริทิชโคลัมเบีย แวนคูเวอร์ แคนาดา ซึ่งทั้ง 3 ท่านได้ร่วมกันศึกษาวิจัยวิธีการนําเมสเซนเจอร์ อาร์เอนเอ (mRNA) มาใช้ในทางการแพทย์ โดยในปี 2549 ได้ร่วมกันค้นพบว่า การใช้นิวคลิโอไซด์ดัดแปลงช่วยลดปฏิกิริยาของเซลล์ต่อ RNA แปลกปลอมในการตรวจจับและยับยั้งการแปลรหัสจากRNA ที่กระตุ้นให้เกิดการอักเสบได้ ซึ่งเป็นก้าวสําคัญในการนํา mRNA มาใช้ประโยชน์เพื่อการป้องกันหรือรักษาโรคและเป็นรากฐานสําคัญในการนําเทคโนโลยี mRNA มาใช้ในการพัฒนาวัคซีนโควิด 19 ได้อย่างรวดเร็ว
ทั้งนี้ กระทรวงสาธารณสุขได้จัดงานเลี้ยงอาหารค่ําเพื่อเป็นเกียรติแก่ผู้รับพระราชทานรางวัลสมเด็จเจ้าฟ้ามหิดลประจําปี 2563 และประจําปี 2564 เมื่อวันที่ 24 มกราคม 2565 ณ โรงแรมแมนดาริน โอเรียนเต็ล กรุงเทพฯโดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน พร้อมด้วย ศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล, ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนพ.เกียรติภูมิ วงศ์รจิต ปลัดกระทรวงสาธารณสุข พร้อมทั้งผู้บริหารระดับสูงของกระทรวงสาธารณสุขร่วมงาน
********************* 27 มกราคม 2565
รัฐบาลไทย-ข่าวทำเนียบรัฐบาล-ไอแบงก์ คว้ารางวัลเกียรติยศ “Money & Banking Awards 2021” กลุ่มรางวัลบูธสวยงามยอดเยี่ยมงานมหกรรมการเงิน ครั้งที่ 21
วันศุกร์ที่ 4 มีนาคม 2565
ไอแบงก์ คว้ารางวัลเกียรติยศ “Money & Banking Awards 2021” กลุ่มรางวัลบูธสวยงามยอดเยี่ยมงานมหกรรมการเงิน ครั้งที่ 21
ธนาคารอิสลามแห่งประเทศไทย (ไอแบงก์) รับรางวัลเกียรติยศ “Money & Banking Awards 2021” ในกลุ่มรางวัลบูธสวยงามยอดเยี่ยมงานมหกรรมการเงินครั้งที่ 21 (Best Design Excellence Award Money Expo 2021) ประเภทพื้นที่ 108-120 ตรม. โ
ธนาคารอิสลามแห่งประเทศไทย (ไอแบงก์) โดยนายวุฒิชัย สุระรัตน์ชัย กรรมการและผู้จัดการ เข้าร่วมพิธีมอบรางวัลเกียรติยศ “Money & Banking Awards 2021” วันนี้ (4 มีนาคม 2565) เมื่อเวลา 10.00 น. ณ The Portal Ballroom ชั้น 4 อาคารเดอะพอร์ทอลไลฟ์สไตล์คอมเพล็กซ์ อิมแพ็ค เมืองทองธานี จัดโดยวารสารการเงินธนาคาร ซึ่งมี ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เป็นประธานในพิธีมอบรางวัล และนายสันติ วิริยะรังสฤษฎ์ ประธานบรรณาธิการวารสารการเงินธนาคาร ประธานจัดงาน Money & Banking Awards 2021
สําหรับรางวัลเกียรติยศ “Money & Banking Awards 2021” ที่ไอแบงก์คว้ามาได้เป็นรางวัลในกลุ่มรางวัลบูธสวยงามยอดเยี่ยมงานมหกรรมการเงินครั้งที่ 21 (Best Design Excellence Award Money Expo 2021) ประเภทพื้นที่ 108-120 ตรม. โดยบูธไอแบงก์ออกแบบภายใต้แนวคิด "Paradise Future Wealth Garden" ที่ได้แรงบันดาลใจจาก "เมี๊ยะห์รอบ" ซึ่งเป็นโครงสร้างสําคัญในบ้านของพระผู้เป็นเจ้า (หรือมัสยิด) ที่มีไว้สําหรับบอกทิศทางในการสักการะพระองค์ผสมผสานการออกแบบลวดลายด้วยสถาปัตยกรรมอิสลามและตกแต่งภายในด้วยต้นอินทผลัมซึ่งเป็นผลไม้จากสวรรค์เพื่อสื่อถึงความรู้สึกตั้งแต่ทางเข้าบูธของธนาคารที่เปรียบเหมือนประตูสู่ความถูกต้องมั่งคั่งและตลอดไปสอดคล้องกับแนวคิดหลักของการจัดงานFuture Wealth ความมั่นคงในมิติใหม่แห่งอนาคตซึ่งคณะกรรมการตัดสินให้ความเห็นว่า “เป็นบูธที่มีความโดดเด่นในการนําเสนอรูปแบบศิลปะของชาวมุสลิมมาประยุกต์ให้มีความทันสมัยการใช้ม่านไหมที่เป็นสีทองสามารถลดความแข็งกระด่างของโครงสร้างทั้งหมดให้ซอฟต์ลงได้และยังฉลาดในการเลือกใช้วัสดุเบา”
รัฐบาลไทย-ข่าวทำเนียบรัฐบาล-นายกฯ ห่วงใยผู้ที่ยังไม่ได้ฉีดวัคซีนป้องกันโควิด-19 ส่งผลให้จำนวนผู้ป่วยปอดอักเสบ ผู้ป่วยใส่ท่อหายใจ และผู้เสียชีวิตเพิ่มขึ้น วอนประชาชนทุกกลุ่มรีบเข้ารับวัคซีนฯ ให้ครบตามเกณฑ์
วันจันทร์ที่ 25 เมษายน 2565
นายกฯ ห่วงใยผู้ที่ยังไม่ได้ฉีดวัคซีนป้องกันโควิด-19 ส่งผลให้จํานวนผู้ป่วยปอดอักเสบ ผู้ป่วยใส่ท่อหายใจ และผู้เสียชีวิตเพิ่มขึ้น วอนประชาชนทุกกลุ่มรีบเข้ารับวัคซีนฯ ให้ครบตามเกณฑ์
นายกรัฐมนตรี ห่วงใยผู้ที่ยังไม่ได้ฉีดวัคซีนป้องกันโควิด-19 ส่งผลให้จํานวนผู้ป่วยปอดอักเสบ ผู้ป่วยใส่ท่อหายใจ และผู้เสียชีวิตเพิ่มขึ้น วอนประชาชนทุกกลุ่มรีบเข้ารับวัคซีนฯ ให้ครบตามเกณฑ์
วันนี้ (25 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโรคติดต่อเชื้อไวรัสโคโรน่า 2019 (โควิด-19) ในประเทศไทย แม้ขณะนี้จํานวนผู้ติดเชื้อหลายพื้นที่มีลักษณะทรงตัว และบางพื้นที่เริ่มมีทิศทางแนวโน้มขาลงซึ่งเกิดจากความร่วมมือในทุกมิติของประชาชนทุกภาคส่วนของประเทศร่วมกันปฏิบัติมาตรการอย่างเคร่งครัดและปรับการใช้ชีวิตวิถีใหม่ (New Normal) ได้อย่างสอดคล้องกับสถานการณ์ อย่างไรก็ตาม นายกรัฐมนตรียังมีความห่วงใยกรณีผู้ติดเชื้อผู้ป่วยปอดอักเสบ ผู้ป่วยใส่ท่อหายใจ รวมถึงจํานวนตัวเลขผู้เสียชีวิตจากการติดเชื้อโควิด-19 ที่ยังมีจํานวนเพิ่มขึ้นโดยส่วนใหญ่พบว่ายังไม่ได้รับการฉีดวัคซีน โดยเฉพาะวัคซีนเข็มกระตุ้นจึงทําให้เมื่อติดเชื้อแล้วมีอาการรุนแรงและทําให้เสียชีวิดได้ ด้งนั้นจึง ขอให้ประชาชนที่ยังไม่ได้เข้ารับการฉีดวัคซีน ให้รีบเข้ารับการฉีดวัคซีนให้ครบตามเกณฑ์ รวมทั้งการฉีดวัคซีนเข็มกระตุ้นโดยเร็ว เพื่อลดอาการรุนแรงและลดความเสี่ยงเสียชีวิตเมื่อติดเชื้อ และให้สามารถอยู่ร่วมกับโควิด-19 ได้อย่างปลอดภัย เตรียมพร้อมรองรับกับการผ่อนคลายการปรับมาตรการการเดินทางเข้าประเทศไทยของรัฐบาล และการเปิดภาคเรียนในเดือนพฤษภาคม นี้
สําหรับสถานการณ์การติดเชื้อ COVID-19 ในประเทศไทยวันนี้ (25 เมษายน 2565) พบมีผู้ติดเชื้อเพิ่มรวม 14,994 ราย จําแนกเป็น ผู้ป่วยจากในประเทศ 14,951 ราย และผู้ป่วยมาจากต่างประเทศ 43 ราย รวมผู้ป่วยสะสม 1,957,433 ราย (ตั้งแต่ 1 มกราคม 2565) ขณะที่หายป่วยกลับบ้าน 23,524 ราย รวมหายป่วยสะสม 1,809,975 ราย (ตั้งแต่ 1 มกราคม 2565) โดยมีผู้ป่วยกําลังรักษา 174,500 ราย และเสียชีวิต 124 ราย ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล 1,876 ราย เฉลี่ยจังหวัดละ 24 ราย อัตราครองเตียง ร้อยละ 24.5
ล่าสุดยอดสะสมการฉีดวัคซีนโควิด - 19 ตั้งแต่ 28 กุมภาพันธ์ 2564 - 23 เมษายน 2565 รวมทั้งสิ้น 132,746,773 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 23 เม.ย. 2565 จํานวน 2,956,724 โดส) จําแนกเป็นผู้ที่ได้รับวัคซีนเข็มที่ 1 จํานวน 56,147,326 โดส วัคซีนเข็มที่ 2 จํานวน 50,991,169 โดส วัคซีนเข็มที่ 3 จํานวน 23,075,536 โดส และวัคซีนเข็มที่ 4 จํานวน 2,532,742 โดส
_______
รัฐบาลไทย-ข่าวทำเนียบรัฐบาล-โฆษกรัฐบาล เผย "นายก" พอใจ “มท1. ขับเคลื่อนแก้ความยากจนแบบพุ่งเป้า "มิติความเป็นอยู่" สำเร็จแล้ว กว่า 2 หมื่น ครัวเรือน เดินหน้าช่วยเหลือประชาชนเต็มที่
วันเสาร์ที่ 6 สิงหาคม 2565
โฆษกรัฐบาล เผย "นายก" พอใจ “มท1.  ขับเคลื่อนแก้ความยากจนแบบพุ่งเป้า  "มิติความเป็นอยู่"  สําเร็จแล้ว กว่า 2 หมื่น ครัวเรือน เดินหน้าช่วยเหลือประชาชนเต็มที่
นายกฯ พอใจ “มท1.  ขับเคลื่อนแก้ความยากจนแบบพุ่งเป้า  "มิติความเป็นอยู่"  สําเร็จแล้ว กว่า 2 หมื่น ครัวเรือน เดินหน้าช่วยเหลือประชาชนเต็มที่
วันนี้ (ุ6 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามข้อสั่งการในการดําเนินงานแก้ไขปัญหาความยากจน ซึ่งรัฐบาลเน้นย้ํา ให้ทุกหน่วยงานทํางานแบบพุ่งเป้า เพื่อพี่น้องประชาชนมีความเป็นอยู่ที่ดีขึ้น ทั้งนี้ นายกรัฐมนตรีได้ชื่นชม พลเอก อนุพงษ์ เผ่าจินดา รัฐมนตรีว่ากระทรวงมหาดไทย โดยศูนย์ขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ขับเคลื่อนแก้ไขปัญหาความยากจนแบบพุ่งเป้า ในส่วนของ “มิติความเป็นอยู่” ซึ่งมีจํานวน 147,503 ครัวเรือน ส่วนใหญ่ประสบปัญหาในเรื่องครัวเรือนไม่มีความมั่นคง ที่อยู่อาศัยและบ้านมีสภาพไม่คงทนถาวร ครัวเรือนจัดบ้านเรือนไม่ถูกสุขลักษณะ และมีน้ําอุปโภค บริโภคไม่เพียงพอ ซึ่งขณะนี้ มีจํานวนครัวเรือนที่สามารถแก้ไขปัญหาได้แล้ว 20,649 ครัวเรือน
โฆษกประจําสํานักนายกรัฐมนตรี กล่าวว่า ความสําเร็จดังข้างต้นเป็นการบูรณาการการทํางานกับภาคส่วนต่าง ๆ รวมถึงดึงศักยภาพของพื้นที่ สนับสนุนงบประมาณในการสร้าง และซ่อมแซมที่อยู่อาศัย เช่น สํานักงานสลากกินแบ่งรัฐบาลได้สนับสนุนงบประมาณในการสร้างบ้าน เป็นเงิน 16,600,000 บาท จังหวัดเชียงใหม่ ได้จัดตั้งกองทุน “ซ่อมบ้าน สร้างรอยยิ้มให้ครัวเรือน คนเชียงใหม่” สําหรับจังหวัดนครศรีธรรมราช ได้องค์กรสตรี จัดกิจกรรม “รวมพลังสตรีแก้จนคนนคร” ในการหาทุนสร้าง ซ่อมบ้านให้ครัวเรือนยากจนในจังหวัด ส่วนจังหวัดชัยนาท "ชัยนาท วัด รัฐ ราษฎร์ กาชาดร่วมใจ ขจัดปัญหาจากความยากจน" โดยมี หน่วยงานเจ้าภาพรับผิดชอบการปรับปรุง ซ่อมแซม/ก่อสร้างบ้านให้ครัวเรือนเป้าหมายในระบบ TPMAP ได้ดําเนินการครบ 121 หลัง และจังหวัดชัยภูมิ "ชัยภูมิ เมืองแห่งความสุข" ดําเนินการก่อสร้างบ้านให้ครัวเรือนเป้าหมาย TPMAP เสร็จแล้ว จํานวน 103 หลัง
“นายกรัฐมนตรีให้ความสําคัญกับการแก้ไขปัญหาความยากจนเป็นลําดับต้นๆ ของการทํางานเสมอมา รัฐบาลได้ดําเนินการแก้ปัญหานี้ตั้งแต่วันแรกที่เข้ารับหน้าที่ และจะทําต่อไป อย่างต่อเนื่อง ขอบคุณ และชื่นชมการทํางานของหน่วยงานที่เกี่ยวข้อง และหน่วยงานอื่น ๆ ที่ได้เข้ามามีส่วนร่วมดําเนินงาน นายกรัฐมนตรีย้ําความสามัคคีของทุกหน่วยงาน ทุกคน หากร่วมมือกัน จะแก้ไขปัญหาความยากจนในชาติได้สําเร็จ เพื่อคุณภาพชีวิตและความสุขของประชาชน” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย ประกาศให้ขบวนเร็วที่ 135/136 หยุดรับ-ส่ง ผู้โดยสารที่สถานีบางปะอิน ตั้งแต่วันที่ 15 ตุลาคม 2564 เป็นต้นไป
วันอังคารที่ 12 ตุลาคม 2564
การรถไฟแห่งประเทศไทย ประกาศให้ขบวนเร็วที่  135/136 หยุดรับ-ส่ง ผู้โดยสารที่สถานีบางปะอิน ตั้งแต่วันที่ 15 ตุลาคม 2564 เป็นต้นไป
เพื่อเป็นอํานวยความสะดวกในการเดินทางของประชาชน
การรถไฟแห่งประเทศไทย (รฟท.) กระทรวงคมนาคม ประกาศให้ขบวนรถเร็วที่ 135/136 กรุงเทพ - อุบลราชธานี - กรุงเทพ หยุดรับ-ส่ง ผู้โดยสาร ที่สถานีบางปะอิน จังหวัดพระนครศรีอยุธยา ขบวนละ 1 นาที เพื่อเป็นการอํานวยความสะดวกในการเดินทางของประชาชน ตั้งแต่วันที่ 15 - 31 ตุลาคม 2564 ตามเวลา ดังนี้
1. ขบวนรถเร็วที่ 135 กรุงเทพ - อุบลราชธานี ถึงสถานีบางปะอิน เวลา 08.14 น. ออกจากสถานี เวลา 08.15 น.
2. ขบวนที่ 136 อุบลราชธานี - กรุงเทพ ถึงสถานีบางปะอิน เวลา 16.52 น. ออกจากสถานี เวลา 16.53 น.
สอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-ไอแบงก์ เร่งปล่อยสินเชื่อผู้ประกอบการ SMEs หวังเป็นที่พึ่งแหล่งเงินทุนธุรกิจขนาดย่อมและขนาดกลาง
วันอังคารที่ 9 สิงหาคม 2565
ไอแบงก์ เร่งปล่อยสินเชื่อผู้ประกอบการ SMEs หวังเป็นที่พึ่งแหล่งเงินทุนธุรกิจขนาดย่อมและขนาดกลาง
ไอแบงก์ปล่อยสินเชื่อผู้ประกอบการขนาดกลางและขนาดย่อม เพื่อเป็นแหล่งเงินทุนหรือเสริมสภาพคล่องในการดําเนินธุรกิจ ผ่านโครงการสินเชื่อ iBank Small SMEs ที่ให้วงเงินสินเชื่อสูงสุด 20 ล้านบาท คิดอัตรากําไรต่ําพิเศษ ผ่อนชําระสูงสุดได้นาน 10 ปี
ธนาคารอิสลามแห่งประเทศไทย (ไอแบงก์) ดําเนินการตามนโยบายรัฐบาลให้ความช่วยเหลือประชาชนและผู้ประกอบการที่ได้รับผลกระทบจากสถานการณ์โควิด-19 ผ่านมาตรการและผลิตภัณฑ์ต่างๆของธนาคารอย่างต่อเนื่องมา สําหรับครึ่งปีหลัง ธนาคารยังเร่งปล่อยสินเชื่อผู้ประกอบการขนาดกลางและขนาดย่อม เพื่อเป็นแหล่งเงินทุนหรือเสริมสภาพคล่องในการดําเนินธุรกิจ ผ่านโครงการสินเชื่อ iBank Small SMEs ที่ให้วงเงินสินเชื่อสูงสุด 20 ล้านบาท คิดอัตรากําไรต่ําพิเศษ ผ่อนชําระสูงสุดได้นาน 10 ปี
โครงการสินเชื่อ iBank Small SMEs เหมาะสําหรับนิติบุคคลหรือบุคคลธรรมดาที่เป็น SME ตามคํานิยามของทางการ มีประสบการณ์ดําเนินธุรกิจมาแล้วไม่น้อยกว่า 2 ปี และกําลังมองหาแหล่งเงินทุนในการดําเนินธุรกิจวงเงินไม่เกิน 20 ล้านบาท ครอบคลุมสินเชื่อที่มีกําหนดระยะเวลา สินเชื่อหมุนเวียน หรือสินเชื่อเพื่อการค้ําประกัน และสินเชื่อเพื่อการนําเข้าและส่งออก หรือมีความประสงค์รีไฟแนนซ์หนี้จากสถาบันการเงินอื่น ด้วยอัตรากําไรต่ําสุดเริ่มต้นที่ SPRL-1% หรือปัจจุบันเท่ากับ 6.4% ต่อปี โดยลูกค้าสามารถผ่อนสบายๆ ได้นานสูงสุด 10 ปี และในกรณีลูกค้าทําประกันคุ้มครองวงเงินสินเชื่อ(MRTA/MLTA) 100 % ของวงเงินสินเชื่อ ระยะเวลาคุ้มครองขั้นต่ํา 5 ปี จะได้รับส่วนลดอัตรากําไรลงอีก 0.25% ในปีแรก อย่างไรก็ตามโครงการสินเชื่อดังกล่าวนี้ไม่รวมถึงธุรกิจอสังหาริมทรัพย์ที่ขอสินเชื่อเพื่อสนับสนุนในลักษณะโครงการ (Project Finance)
ผู้ประกอบการที่สนใจสามารถติดต่อขอสินเชื่อได้ที่ ไอแบงก์ ทุกสาขาทั่วประเทศ ตั้งแต่วันนี้ - 31 ธันวาคม 2565 หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ กำชับให้กรมทรัพย์สินทางปัญญาเดินหน้าแก้ไขปัญหาการละเมิดทรัพย์สินทางปัญญาอย่างต่อเนื่อง
วันพุธที่ 4 พฤษภาคม 2565
โฆษกรัฐบาลเผยนายกฯ กําชับให้กรมทรัพย์สินทางปัญญาเดินหน้าแก้ไขปัญหาการละเมิดทรัพย์สินทางปัญญาอย่างต่อเนื่อง
พร้อมมุ่งมั่นพัฒนาระบบทรัพย์สินทางปัญญาให้เกิดการสร้างสรรค์นวัตกรรมและเทคโนโลยีใหม่ ๆ
วันนี้ (3 พ.ค. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้กรมทรัพย์สินทางปัญญาเดินหน้าแก้ไขปัญหาการละเมิดทรัพย์สินทางปัญญาของไทยอย่างต่อเนื่อง หลังจากที่ไทยยังรักษาสถานะอยู่ในบัญชีประเทศที่ต้องจับตามอง (Watch List: WL) จากประกาศสถานะการคุ้มครองทรัพย์สินทางปัญญาของประเทศคู่ค้ารายสําคัญ ภายใต้กฎหมายการค้าสหรัฐฯ มาตรา 301 พิเศษ (Special 301) ประจําปี 2565 ของผู้แทนการค้าสหรัฐอเมริกา (USTR)
โฆษกประจําสํานักนายกรัฐมนตรี กล่าวว่า จากข้อมูลของกรมทรัพย์สินทางปัญญาพบว่า แม้ประเทศไทยจะยังคงรักษาสถานะเดิม ซึ่งยังอยู่ในบัญชีประเทศที่ต้องจับตามอง (Watch List: WL) และยังคงมีข้อห่วงกังวลอยู่บางประการ แต่สหรัฐฯ ชื่นชมไทยที่พัฒนาทรัพย์สินทางปัญญาในหลายมิติ ทั้งด้านการปราบปรามการละเมิดทรัพย์สินทางปัญญา ซึ่งที่ผ่านมากรมทรัพย์สินทางปัญญาบูรณาการการทํางานกับหน่วยงานที่เกี่ยวข้องอย่างต่อเนื่องและมุ่งมั่นแก้ไขปัญหาอย่างจริงจัง พร้อมทั้งผลักดันการแก้ไขกฎหมายสิทธิบัตร การแก้ไขปัญหาการละเมิดลิขสิทธิ์ Software ในภาครัฐ รวมทั้งเมื่อต้นปีที่ผ่านมามีการผลักดันการแก้ไขกฎหมายลิขสิทธิ์สําเร็จ ทําให้ให้ไทยพร้อมเข้าเป็นภาคีสนธิสัญญาว่าด้วยลิขสิทธิ์ขององค์การทรัพย์สินทางปัญญาโลก
นายธนกรฯ กล่าวเพิ่มเติมว่า ด้วยการกํากับดูแลสั่งการของนายกรัฐมนตรี รัฐบาลโดยกรมทรัพย์สินทางปัญญามีความมุ่งมั่นพัฒนาระบบทรัพย์สินทางปัญญาของประเทศอย่างต่อเนื่อง เสริมสร้างและอํานวยความสะดวกให้เกิดการสร้างสรรค์นวัตกรรมและเทคโนโลยีใหม่ ๆ ด้านทรัพย์สินทางปัญญา รวมทั้งจะมีส่วนช่วยยกระดับให้เกิดความเชื่อมั่นต่อนักลงทุนนานาชาติให้เข้ามาดําเนินธุรกิจในประเทศไทยมากยิ่งขึ้น กรมทรัพย์สินทางปัญญาได้ทํางานเชิงรุกจนเกิดผลเป็นรูปธรรม ทั้งการพัฒนาระบบจดทะเบียนแบบ Fast Track การให้คําปรึกษาด้านทรัพย์สินทางปัญญาอย่างครบวงจร การส่งเสริมการสร้างสรรค์และใช้ประโยชน์ทรัพย์สินทางปัญญาในเชิงพาณิชย์ ไปจนถึงการเข้มงวดปราบปรามการละเมิดทรัพย์สินทางปัญญาทุกรูปแบบ
“นายกรัฐมนตรีมีความมุ่งมั่นที่จะแก้ไขปัญหาเรื่องทรัพย์สินทางปัญญาในทุกมิติ เพื่อให้ไทยพ้นจากบัญชีประเทศที่ต้องจับตามอง (Watch List: WL) พร้อมกําชับกรมทรัพย์สินทางปัญญาและหน่วยงานที่เกี่ยวข้องสร้างความเข้าใจกับสหรัฐฯ เพื่อให้รับทราบความก้าวหน้าด้านการคุ้มครองทรัพย์สินทางปัญญาที่รัฐบาลได้ผลักดันอย่างต่อเนื่อง พร้อมเดินหน้าปราบปรามการละเมิดทรัพย์สินทางปัญญาอย่างเข้มงวด อย่างไรก็ตาม นายกรัฐมนตรีได้ชื่นชมกรมทรัพย์สินทางปัญญาและหน่วยงานที่เกี่ยวข้องทุกฝ่ายที่บูรณาการความร่วมมือระหว่างกัน และทํางานเชิงรุกร่วมกัน ทั้งการปราบปราบการละเมิดทรัพย์สินทางปัญญา จัดกิจกรรมรณรงค์ และสร้างความตระหนักรู้ด้านทรัพย์สินทางปัญญามาโดยตลอด ซึ่งนายกรัฐมนตรีขอบคุณเจ้าหน้าที่หน่วยงานที่เกี่ยวข้องทุกคนหวังว่าผลการทํางานจะเห็นผลสําเร็จเป็นรูปธรรม เป็นขวัญและกําลังใจให้เจ้าหน้าที่ทุกคน” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เร่งรัดติดตามการแก้ไขปัญหาผลกระทบจากโครงการฝายราษีไศล
วันพฤหัสบดีที่ 26 พฤษภาคม 2565
กระทรวงเกษตรฯ เร่งรัดติดตามการแก้ไขปัญหาผลกระทบจากโครงการฝายราษีไศล
และการจ่ายเงินชดเชยในพื้นที่ 3 จังหวัดภาคอีสาน
นาย ประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล เพื่อรับฟังการผลดําเนินงานของคณะอนุกรรมการแก้ไขปัญหาผลกระทบจากโครงการฝายราษีไศล และคณะกรรมการกํากับดูแลการจ่ายเงินค่าชดเชยโครงการฝายราษีไศล ในเขตพื้นที่จังหวัดศรีสะเกษ จังหวัดสุรินทร์ และจังหวัดร้อยเอ็ด ณ ห้องประชุมกระทรวงเกษตรและสหกรณ์ และผ่านโปรแกรมประชุมออนไลน์ทางไกล(โปรแกรมZoom Conference )
ทั้งนี้ ที่ประชุมได้มีมติเห็นชอบ 1) บัญชีรายชื่อที่ผ่านการตรวจสอบจากคณะทํางานแก้ไขปัญหาผลกระทบจากโครงการฝายราษีไศล ว่าได้ทําประโยชน์ถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543
และตามความเห็นของคณะอนุกรรมการแก้ไขปัญหาฯ จังหวัดศรีสะเกษ โดยไม่ทับซ้อนกับแปลงที่กรมพัฒนาพลังงานทดแทนและอนุรักษ์พลังงาน ได้จ่ายไปแล้วจํานวน 37 แปลง เนื้อที่ 72-0-22 ไร่ เป็น เงินจํานวน 2,305,760 บาท และ 2) บัญชีรายชื่อที่ผ่านการพิจารณาอุทธรณ์การทําประโยชน์ตามหลักเกณฑ์มติคณะรัฐมนตรี เมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขฯ (ชุดใหญ่) กับคณะทํางานพิจารณา คําร้องคัดค้านฯ (อุทธรณ์) ทั้ง 3 จังหวัด เมื่อวันที่ 14 กรกฎาคม 2552 และตามความเห็นของคณะอนุกรรมการแก้ไขปัญหาผลกระทบจากโครงการฝายราศีไศล จังหวัดศรีสะเกษ โดยไม่ทับซ้อนกับแปลงที่กรมพัฒนาพลังงานทดแทนและอนุรักษ์พลังงาน ได้จ่ายไปแล้ว จํานวน 164 แปลง เนื้อที่ 402-2-85 ไร่ เป็นเงินจํานวน 12,886,800 บาทด้วย
รัฐบาลไทย-ข่าวทำเนียบรัฐบาล-นโยบายในการส่งเสริมการนำเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีหรือไม่ อย่างไร
วันอังคารที่ 21 กันยายน 2564
นโยบายในการส่งเสริมการนําเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีหรือไม่ อย่างไร
กระทู้ถามของสภาผู้แทนราษฎร เรื่อง การส่งเสริมการนําเทคโนโลยีมาใช้ในการผลิตและแปรรูปอาหารจากวัตถุดิบทางการเกษตร
ถาม นโยบายในการส่งเสริมการนําเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีหรือไม่ อย่างไร
ตอบ 1. นโยบายและแนวทางในการส่งเสริมการนําเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีอยู่ในยุทธศาสตร์ชาติและแผนพัฒนาเศรษฐกิจและสังคมแห่งชาติ
1.1 ประเด็นยุทธศาสตร์ชาติ ระยะ 20 ปี (พ.ศ. 2561-2580) ยุทธศาสตร์ชาติ ด้านการสร้างความสามารถในการแข่งขันประเด็นการเกษตรสร้างมูลค่า เน้นเกษตรคุณภาพสูงและขับเคลื่อนการเษตรด้วยเทคโนโลยีและนวัตกรรม
1.2 แผนพัฒนาเศรษฐกิจและสังคมแห่งชาติ ฉบับที่ 12 (2560-2564)ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน
2. สู่การปฏิบัติ
2.1 โดยกระทรวงอุตสาหกรรม ศูนย์ปฏิรูปอุตสาหกรรม 4.0 สู่การปฏิวัติเพื่ออนาคตของอุตสหกรรมไทย
- จัดตั้งศูนย์ปฏิรูปอุตสาหกรรม 4.0
- จัดตั้งศูนย์ปฏิรูปอุตสาหกรรม 4.0 ระดับจังหวัด
- พร้อมเปิดให้บริการ 105 แห่ง ใน 77 จังหวัดทั่วประเทศ สถาบันอาหาร โดยส่งเสริมการนําเทคโนโลยีมาใช้ผ่านการบริการรูปแบบต่าง ๆ\
- การบริการข้อมูล
- ศูนย์การเรียนรู้
- การบริการด้านนวัตกรรมอาหาร เครื่องจักรกลทางการเกษตร
.2 โดยกระทรวงเกษตรและสหกรณ์ ร่วมกับหน่วยงานพันธมิตร
- ขยายผลสําเร็จจากงานวิจัยเชิงพื้นที่สู่เศรษฐกิจฐานราก
- ผลักดันสู่ภาคเอกชน
- ส่งเสริมสนับสนุนผลิตภัณฑ์แปรรูปอาหารให้เป็นที่ยอมรับ
- เชื่อมโยงเศรษฐกิจภายในประเทศ เศรษฐกิจภูมิภาคและเศรษฐกิจโลก
ดูรายละเอียดเพิ่มเติมได้ที่ราชกิจจานุเบกษา เล่ม 137 ตอนพิเศษ 304 ง วันที่ 29 ธ.ค. 63
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจภาพรวมการลงทะเบียน “Test & Go” วันแรกกว่า 23,000 คน คาดแนวโน้มผู้ลงทะเบียนเพิ่มมากขึ้น พร้อมกำชับทุกหน่วยงานดำเนินการตามนโยบาย
วันพุธที่ 2 กุมภาพันธ์ 2565
โฆษกรัฐบาลเผย นายกฯ พอใจภาพรวมการลงทะเบียน “Test & Go” วันแรกกว่า 23,000 คน คาดแนวโน้มผู้ลงทะเบียนเพิ่มมากขึ้น พร้อมกําชับทุกหน่วยงานดําเนินการตามนโยบาย
โฆษกรัฐบาลเผย นายกฯ พอใจภาพรวมการลงทะเบียน “Test & Go” วันแรกกว่า 23,000 คน คาดแนวโน้มผู้ลงทะเบียนเพิ่มมากขึ้น พร้อมกําชับทุกหน่วยงานดําเนินการตามนโยบาย และดูแลนักท่องเที่ยวภายใต้การปฏิบัติตามมาตรการสาธารณสุขอย่างเข้มงวด
วันนี้ (2 กุมภาพันธ์ 2565) นายธนกร วังบุญคงชนะโฆษกประจําสํานักนายกรัฐมนตรี เผยภาพรวมการเปิดให้ลงทะเบียน Thailand Pass วันแรก 1 ก.พ. 65 จํานวน 29,194 เฉพาะประเภท “Test & Go” จํานวน 23,660 คน และมีแนวโน้มตัวเลขการลงทะเบียนเพิ่มมากขึ้น ซึ่งเป็นไปตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งเดินหน้ากิจกรรมทางเศรษฐกิจควบคู่ไปกับมาตรการสาธารณสุข พร้อมกําชับทุกหน่วยงานดําเนินงานให้เป็นไปตามแผนนโยบาย พร้อมทั้งเตรียมรับนักท่องเที่ยวที่จะเดินทางเข้ามายังประเทศไทยภายใต้มาตรการสาธารณสุขอย่างเข้มงวด รวมทั้งยังมุ่งส่งเสริมการใช้ Soft Power ในการประชาสัมพันธ์การท่องเที่ยวไทยให้โดดเด่น ส่งเสริมวัฒนธรรมที่มีศักยภาพ ปรับกลยุทธ์ด้านการท่องเที่ยว สนับสนุนการท่องเที่ยงเชิงสุขภาพ ซึ่งจะเป็นการสร้างอาชีพ สร้างรายได้ให้กับคนในประเทศได้อีกด้วย
ขณะที่ยอดผู้ติดเชื้อโควิด-19 รายใหม่วันนี้ รวม 8,587 ราย จําแนกเป็นผู้ป่วยจากในประเทศ 8,456 ราย ผู้ป่วยมาจากต่างประเทศ 131 ราย ผู้ป่วยสะสม 233,116 ราย (ตั้งแต่ 1 มกราคม 2565) หายป่วยกลับบ้าน 8,485 ราย หายป่วยสะสม 182,756 ราย (ตั้งแต่ 1 มกราคม 2565) ผู้ป่วยกําลังรักษา 83,094 ราย เสียชีวิต 22 ราย ล่าสุดการให้บริการวัคซีน โควิด-19 สะสมอยู่ที่ 116,577,541 โดส เข็มที่ 1 ฉีดสะสม 52,355,169 โดส เข็มที่ 2 ฉีดสะสม 48,688,642 โดส เข็มที่ 3 ฉีดสะสม 14,515,311 โดส เข็มที่ 4 ฉีดสะสม 1,018,419 โดส
“นายกรัฐมนตรี ย้ําทุกหน่วยงานดําเนินงานให้เป็นไปตามแผนที่กําหนด บูรณาการทุกภาคส่วนในการต้อนรับนักท่องเที่ยว ซึ่งนโยบายดังกล่าวจะเป็นการกระตุ้นเศรษฐกิจไทย ช่วยอุตสาหกรรมการท่องเที่ยวและบริการให้กลับมาฟื้นตัวได้โดยเร็ว ซึ่งต้องดําเนินการควบคู่กับมาตรการสาธารณสุข เพื่อให้ประเทศเติบโตไปได้อย่างต่อเนื่อง” นายธนกร กล่าว
รัฐบาลไทย-ข่าวทำเนียบรัฐบาล-Thailand encourages ASEAN-Russia’s practical cooperation in four areas identified under AOIP
วันพฤหัสบดีที่ 28 ตุลาคม 2564
Thailand encourages ASEAN-Russia’s practical cooperation in four areas identified under AOIP
Thailand encourages ASEAN-Russia’s practical cooperation in four areas identified under AOIP
October 28, 2021, at 1400hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha attended and deliver a statement at the 4th ASEAN-Russia Summit via a videoconference. Attending the meeting were leaders of the ASEAN member states and President Vladimir Putin. Government Spokesperson Thanakorn Wangboonkongchana disclosed gist of his statement as follows:
According to the Prime Minister, it has been three years since the ASEAN-Russia Dialogue Partnership was elevated to the strategic level. Thailand is pleased to see Russia’s constructive role in the ASEAN-centered regional architecture, which despite these trying times, has led to significant progress and concrete outcomes in ASEAN-Russia cooperation in all dimensions.
On political-security cooperation, Thailand encourages Russia to consider advancing practical cooperation in the four areas identified under the ASEAN Outlook on the Indo-Pacific (AOIP) based on the 3M principles, namely Mutual Trust, Mutual Respect and Mutual Benefit.
On economic cooperation, there is great potential for further expansion of trade and investment between ASEAN and Russia. Thailand also welcomes Russia’s proposal to designate the year 2022 as the ASEAN-Russia Year of Science and Technology Cooperation to build upon cooperation in the field of science, technology and innovation, in which Russia has expertise, including on vaccine research and development, as well as cooperation on the Bio-Circular-Green Economy or BCG Model, especially in the areas of alternative and renewable energy, which Thailand believes will be key in ensuring balanced, sustainable and inclusive growth going forward.
According to the Prime Minister, there could be a potential linkage between President Putin’s Greater Eurasian Partnership Initiative and the Master Plan on ASEAN Connectivity (MPAC) 2025 under Connecting the Connectivities initiative. Through such an approach, ASEAN and Russia can promote partnership between the two regions towards COVID-19 recovery through three vital keys, namely (1) development of modern and sustainable infrastructure and logistics, (2) strengthening of the global supply chains, and (3) promoting the use of digital technology.
The Prime Minister also looked forward to welcoming President Putin in Thailand at the APEC Economic Leaders’ Meeting in 2022.
รัฐบาลไทย-ข่าวทำเนียบรัฐบาล-บอร์ด บวท. แต่งตั้ง รักษาการกรรมการผู้อำนวยการใหญ่
วันศุกร์ที่ 9 กรกฎาคม 2564
บอร์ด บวท. แต่งตั้ง รักษาการกรรมการผู้อํานวยการใหญ่
...
คณะกรรมการ บริษัท วิทยุการบินแห่งประเทศไทย จํากัด (บวท.) มีมติจากการประชุมคณะกรรมการฯ ครั้งที่ 8/2564 (654) เมื่อวันที่ 30 มิถุนายน 2564 แต่งตั้ง นายทินกร ชูวงศ์ รองกรรมการผู้อํานวยการใหญ่ ด้านปฏิบัติการ ทําหน้าที่รักษาการกรรมการผู้อํานวยการใหญ่ บริษัท วิทยุการบินแห่งประเทศไทย จํากัด (กอญ.บวท.) โดยมีผลตั้งแต่วันที่ 7 กรกฎาคม 2564 ไปจนกว่ากระบวนการสรรหา กอญ. บวท. ซึ่งอยู่ระหว่างดําเนินการจะแล้วเสร็จ เนื่องจาก นายสมนึก รงค์ทอง กรรมการผู้อํานวยการใหญ่ จะครบกําหนดวาระการดํารงตําแหน่ง ในวันที่ 6 กรกฎาคม 2564 ทั้งนี้ นายทินกร ชูวงศ์ มีความเชี่ยวชาญในสายงานบริหารจราจรทางอากาศ
รัฐบาลไทย-ข่าวทำเนียบรัฐบาล-รัฐบาลจัดสรรที่ดินทำกินให้เกิดประโยชน์สูงสุดแก่ประชาชน
วันจันทร์ที่ 28 มีนาคม 2565
รัฐบาลจัดสรรที่ดินทํากินให้เกิดประโยชน์สูงสุดแก่ประชาชน
วันอาิทตย์ที่ 13 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการบริหารจัดการที่ดินและการใช้ทรัพยากรดินของประเทศให้เกิดประโยชน์สูงสุดแก่ประชาชน ด้วยความสมดุล เป็นธรรม และยั่งยืนมาตั้งแต่ปี 2558 ถึงปัจจุบัน โดยจัดสรรที่ดินทํากินแก่ชุมชนแล้ว 1,442 แห่ง ใน 70 จังหวัด รวมกว่า 5,757,000 ไร่ ครอบคลุมประชาชน 69,368 ราย พร้อมทั้งแก้ปัญหาเชิงพื้นที่อย่างเป็นระบบ ซึ่งเกี่ยวข้องกับหลายพื้นที่ เช่น พื้นที่ป่าไม้ พื้นที่นิคมสหกรณ์ ที่ราชพัสดุ เขตปฏิรูปที่ดิน และพื้นที่สาธารณประโยชน์ โดยเมื่อประชาชนได้รับการจัดสรรที่ดินแล้ว รัฐบาลจะช่วยส่งเสริมการพัฒนาอาชีพ การพัฒนาผลผลิต และการตลาด ตามความต้องการของแต่ละชุมชนเพื่อให้ทุกชุมชนสามารถพึ่งพาตนเองได้อย่างยั่งยืน ดําเนินการไปแล้วใน 62 จังหวัด รวม 46,820 ราย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.- ศธ.ลงนามความร่วมมือให้ผู้ด้อยโอกาสเข้าถึงการศึกษาด้านวิทยาศาสตร์สุขภาพ ผ่านโครงการ “สบช.สัญจร”
วันพุธที่ 20 ตุลาคม 2564
สธ.- ศธ.ลงนามความร่วมมือให้ผู้ด้อยโอกาสเข้าถึงการศึกษาด้านวิทยาศาสตร์สุขภาพ ผ่านโครงการ “สบช.สัญจร”
กระทรวงสาธารณสุขและกระทรวงศึกษาธิการ ลงนามบันทึกข้อตกลงความร่วมมือพัฒนาการศึกษาและพัฒนาสุขภาพผู้เรียนทุกช่วงวัยแบบบูรณาการ สร้างองค์ความรู้ด้านสุขภาพผ่านโครงการ “สบช.สัญจร” ช่วยกระจายโอกาสให้นักเรียนในท้องถิ่นห่างไกล และผู้ด้อยโอกาส
กระทรวงสาธารณสุขและกระทรวงศึกษาธิการ ลงนามบันทึกข้อตกลงความร่วมมือพัฒนาการศึกษาและพัฒนาสุขภาพผู้เรียนทุกช่วงวัยแบบบูรณาการ สร้างองค์ความรู้ด้านสุขภาพผ่านโครงการ “สบช.สัญจร” ช่วยกระจายโอกาสให้นักเรียนในท้องถิ่นห่างไกล และผู้ด้อยโอกาสได้เข้าถึงการศึกษาระดับอุดมศึกษาสาขาวิชาวิทยาศาสตร์สุขภาพ
วันนี้ (20 ตุลาคม 2564) ที่ กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นางสาวตรีนุช เทียนทอง รัฐมนตรีว่าการกระทรวงศึกษาธิการ เป็นประธานในพิธีและลงนามบันทึกข้อตกลงความร่วมมือการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการสถาบันพระบรมราชชนก “สบช.สัญจร” โดยมี นายแพทย์เกียรติภูมิ วงศ์รจิตปลัดกระทรวงสาธารณสุข นายสุภัทร จําปาทอง ปลัดกระทรวงศึกษาธิการ นายอัมพร พินะสา เลขาธิการคณะกรรมการการศึกษาขั้นพื้นฐาน และศาสตราจารย์ (พิเศษ) ดร.นพ.วิชัย เทียนถาวร อธิการบดีสถาบันพระบรมราชชนกลงนามเป็นสักขีพยาน
นายอนุทินกล่าวว่า กระทรวงสาธารณสุข และกระทรวงศึกษาธิการได้บูรณาการความร่วมมือพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการสถาบันพระบรมราชชนก สัญจร “สบช.สัญจร” เพื่อให้ผู้เรียนพัฒนาองค์ความรู้และการรับรู้ด้านสุขภาพ(Health Literacy) เช่น โครงการความร่วมมือกับโรงเรียนในพื้นที่, โครงการ สบช.ช้างเผือก สําหรับเด็กที่มีผลเรียนดีแต่ขาดแคลนทุนทรัพย์, โครงการความร่วมมือกับองค์กรภาครัฐภาคเอกชนและมูลนิธิต่าง ๆ รวม 8 โครงการ เป็นการสร้างโอกาสให้กับนักเรียนระดับชั้นมัธยมศึกษาตอนปลายที่ขาดแคลนทุนทรัพย์ในท้องถิ่นห่างไกลทุรกันดาร รวมถึงผู้ด้อยโอกาสได้เข้าศึกษาต่อระดับอุดมศึกษาด้านวิทยาศาสตร์สุขภาพ ในสถาบันการศึกษาสังกัดสถาบันพระบรมราชชนก กระทรวงสาธารณสุข 39 แห่งทั่วประเทศ เช่น คณะพยาบาลศาสตร์ คณะสาธารณสุขศาสตร์และสหเวชศาสตร์ เป็นต้น โดยจะคัดสรรนักเรียนที่เข้าร่วมโครงการต่างๆ ให้สอดคล้องกับระบบคัดเลือกเข้าศึกษาในสถาบันอุดมศึกษา (TCAS) และสนับสนุนทุนการศึกษาให้กับผู้เรียน สําหรับปีการศึกษา 2565 สถาบันพระบรมราชชนกมีโควต้ารับนักศึกษาเข้าเรียนในหลักสูตรต่างๆ รวม 7,000 คน
ด้านนางสาวตรีนุช เทียนทอง รัฐมนตรีว่าการกระทรวงศึกษาธิการ กล่าวว่า กระทรวงศึกษาธิการจะสนับสนุนให้นักเรียนที่ขาดแคลนทุนทรัพย์ ในท้องถิ่นห่างไกลทุรกันดาร รวมถึงผู้ด้อยโอกาสที่ศึกษาในระดับมัธยมศึกษาตอนปลายจากทั่วประเทศได้เข้าศึกษาต่อ โดยคัดเลือกนักเรียนที่มีเจตคติที่ดีต่อวิชาชีพด้านสุขภาพ หรือมีความสามารถพิเศษด้านศิลปะ วัฒนธรรม และมีความสนใจศึกษาต่อเข้าร่วมโครงการ รวมถึงพิจารณาสนับสนุนทุนการศึกษาให้กับผู้เรียนด้วย
ทั้งนี้ วันที่ 29 ตุลาคม 2564 จะทําการสัญจรไปยังเขตสุขภาพที่ 9 เพื่อส่งมอบให้โอกาสแก่นักเรียนใน 4 จังหวัด ได้แก่ ชัยภูมิ นครราชสีมา บุรีรัมย์ สุรินทร์ และวันที่ 23 -24 พฤศจิกายน 2564 ไปยังเขตสุขภาพที่ 6 จังหวัดระยอง จันทบุรี ตราด สระแก้ว ชลบุรี สมุทรปราการ และฉะเชิงเทรา ต่อไป
************************************ 20 ตุลาคม2564
รัฐบาลไทย-ข่าวทำเนียบรัฐบาล-หัวหน้าผู้ตรวจราชการฯ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันพุธที่ 4 พฤษภาคม 2565
หัวหน้าผู้ตรวจราชการฯ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
หัวหน้าผู้ตรวจราชการฯ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
หัวหน้าผู้ตรวจราชการฯ เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล
วันนี้ (4 พฤษภาคม 2565) เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชกุศลทักษิณานุปทานและพระราชพิธีฉัตรมงคล พฤษภาคม พุทธศักราช 2565 ณ พระที่นั่งอมรินทรวินิจฉัย ในพระบรมมหาราชวัง.
#กระทรวงอุตสาหกรรม
#พระราชพิธีฉัตรมงคล2565
รัฐบาลไทย-ข่าวทำเนียบรัฐบาล-เปิดแล้ว! ด่านพรมแดน มาเลย์ - ไทย - ลาว รับนโยบายท่องเที่ยว 2 ประเทศ 1 จุดหมาย ร่วมฟื้นฟูเศรษฐกิจชายแดน
วันจันทร์ที่ 9 พฤษภาคม 2565
เปิดแล้ว! ด่านพรมแดน มาเลย์ - ไทย - ลาว รับนโยบายท่องเที่ยว 2 ประเทศ 1 จุดหมาย ร่วมฟื้นฟูเศรษฐกิจชายแดน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่ประเทศเพื่อนบ้านขานรับนโยบายเปิดประเทศร่วมกัน ตอกย้ํานโยบายส่งเสริมการท่องเที่ยวแบบ 2 ประเทศ 1 จุดหมาย โดยมาเลเซียได้เปิดด่านพรมแดน 3 ด่านที่ติดกับ จ.นราธิวาส ได้แก่ ด่านถาวรเปิงกาลันกุโบร์ - ด่านตาบา ด่านบูกิตบุหงา - ด่านบูเก๊ะตา และด่านรันเตาปันยัง - ด่านสุไหงโก-ลก โดยต้อนรับผู้ได้รับวัคซีนป้องกันโควิด-19 อย่างน้อย 2 เข็ม และลงทะเบียนผ่านแอปพลิเคชัน Mysejahtera ล่วงหน้า 2 วัน
.
ส่วน สปป.ลาว เปิดด่านสากลทุกด่านเต็มรูปแบบ ใช้เพียงผลตรวจ ATK ภายใน 48 ชั่วโมงก่อนออกเดินทางจากประเทศต้นทาง และไม่ต้องมีการตรวจเชื้อซ้ําเมื่อถึง สปป.ลาว ทั้งนี้ การเปิดด่านชายแดนดังกล่าวถือเป็นการแสดงถึงความสัมพันธ์ที่ใกล้ชิดระหว่าง 2 ประเทศ พร้อมสนับสนุนให้ประชาชนสามารถเดินทางไปมาหาสู่กันมากขึ้น เพื่อพื้นฟูเศรษฐกิจตามแนวชายแดนร่วมกัน
.
อ่านเพิ่มเติม คลิก >>https://www.thaigov.go.th/news/contents/details/54351
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คำกล่าวถวายพระพรชัยมงคล ในพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 12 สิงหาคม 2565
คํากล่าวถวายพระพรชัยมงคล ในพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คํากล่าวถวายพระพรชัยมงคล ในพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์  จันทร์โอชา นายกรัฐมนตรี ณ มณฑลพิธีท้องสนามหลวง
ขอเดชะฝ่าละอองธุลีพระบาทปกเกล้าปกกระหม่อม
เนื่องในศุภวาระแห่งวันเฉลิมพระชนมพรรษาของใต้ฝ่าละอองธุลีพระบาทที่เวียนมาบรรจบอีกคํารบหนึ่ง ในวันที่ ๑๒ สิงหาคม พุทธศักราช ๒๕๖๕ ข้าพระพุทธเจ้าพลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรีคู่สมรส และพสกนิกรชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และน้อมสํานึกในพระมหากรุณาธิคุณอันหาที่สุดมิได้ ในวันนี้
ข้าพระพุทธเจ้าทั้งหลายต่างประจักษ์แจ้งว่า ตลอดระยะเวลาอันยาวนานกว่า ๗๐ ปี ใต้ฝ่าละอองธุลีพระบาท ทรงอุทิศทุ่มเทกําลังพระวรกาย กําลังพระราชหฤทัย และกําลังพระปัญญา ปฏิบัติบําเพ็ญพระราชกรณียกิจนานัปการ โดยมิได้ทรงย่อท้อต่อความเหนื่อยยาก ทรงรักและเอื้ออาทรต่อราษฎรประดุจมารดาที่รักและห่วงใยบุตร ทรงให้ความสําคัญกับการแก้ปัญหาพื้นฐานของประเทศที่เป็นเหตุแห่งความทุกข์ยากของราษฎร และได้ทรงพระราชดําริโครงการต่าง ๆ หลากหลายสาขา ครอบคลุมทั่วทุกด้าน ทั้งการส่งเสริมด้านการศึกษา การประกอบอาชีพ ควบคู่ไปกับการอนุรักษ์ฟื้นฟูทรัพยากรธรรมชาติและสิ่งแวดล้อม ศิลปวัฒนธรรมและประเพณีอันดีงามให้ดํารงอยู่เป็นเอกลักษณ์ และเป็นมรดกล้ําค่าของชาติ พระราชกรณียกิจทั้งหลายไม่เพียงแต่ส่งผลต่อการส่งเสริมคุณภาพชีวิต และความเป็นอยู่ของคนไทย โดยเฉพาะพสกนิกรผู้ยากไร้ และประชาชนในชนบทห่างไกลเท่านั้น แต่ยังส่งผลให้ประเทศชาติและสังคมไทย มีความเจริญมั่นคงก้าวหน้าตราบจนถึงปัจจุบัน พระมหากรุณาธิคุณล้นเกล้าล้นกระหม่อมอันหาที่สุดมิได้ แห่งใต้ฝ่าละอองธุลีพระบาทเป็นที่ประจักษ์ซาบซึ้ง และได้รับการเทิดทูนไว้เหนือเศียรเกล้าของปวงข้าพระพุทธเจ้าและพสกนิกรไทยทั้งมวล
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ นี้ ข้าพระพุทธเจ้าขอพระราชทานพระบรมราชานุญาตนําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้า... ขอพระราชทานถวายพระพรชัยมงคล ขออัญเชิญคุณพระศรีรัตนตรัยและอํานาจสิ่งศักดิ์สิทธิ์ทั้งหลายในสากล ตลอดทั้งพระสยามเทวาธิราช โปรดอภิบาลและดลบันดาลประทานพรให้ใต้ฝ่าละอองธุลีพระบาท ทรงพระเจริญพร้อมพิพิธพรสวัสดิ์พิพัฒนมงคลพระชนมายุยิ่งยืนนาน ทรงพระเกษมสําราญ เปี่ยมพระพลานามัย ปราศจากโรคาพาธและภัยพาลทั้งปวง สถิตเป็นมิ่งขวัญร่มเกล้าของ ปวงข้าพระพุทธเจ้า และเหล่าพสกนิกรตราบกาลนิรันดร์”
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-งดค่าปรับคู่สัญญารัฐ ในช่วงโควิด-19
วันอาทิตย์ที่ 22 สิงหาคม 2564
งดค่าปรับคู่สัญญารัฐ ในช่วงโควิด-19
วันอาทิตย์ที่ 8 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการช่วยเหลือผู้ประกอบการที่เป็นคู่สัญญากับภาครัฐ ในช่วงสถานการณ์การแพร่ระบาดของโรคโควิด-19 โดยสัญญาที่ลงนามหลังวันที่ 26 มี.ค.2563 และยังไม่ได้ส่งมอบงานงวดสุดท้าย หรือส่งมอบแล้วแต่ยังไม่ได้ตรวจรับไม่ต้องเสียค่าปรับ โดยนับตั้งแต่วันที่ 26 มี.ค.2563 จนถึงวันยกเลิกประกาศสถานการณ์ฉุกเฉิน กรณีที่หน่วยงานรัฐได้งด หรือลดค่าปรับ หรือขยายระยะเวลาให้คู่สัญญาแล้ว ให้นําจํานวนวันดังกล่าวหักออกจากจํานวนวันตามมาตรการนี้ โดยจํานวนวันที่เหลือ ให้ไม่เสียค่าปรับ เพื่อลดภาระแก่ผู้ประกอบการ ทั้งนี้สามารถดําเนินการได้ทันที เนื่องจากเป็นอํานาจที่คณะกรรมการตาม พ.ร.บ.จัดซื้อจัดจ้าง สามารถทําได้ตามกฎหมาย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ตั้งศูนย์ต่อต้านข่าวปลอม (Anti-Fake News Center) เร่งจัดการปัญหาข่าวปลอม 24 ชั่วโมง
วันพฤหัสบดีที่ 8 กรกฎาคม 2564
พม. ตั้งศูนย์ต่อต้านข่าวปลอม (Anti-Fake News Center) เร่งจัดการปัญหาข่าวปลอม 24 ชั่วโมง
พม. ตั้งศูนย์ต่อต้านข่าวปลอม (Anti-Fake News Center) เร่งจัดการปัญหาข่าวปลอม 24 ชั่วโมง
วันที่ 3 ก.ค. 64เวลา 12.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยว่า ด้วย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกส่วนราชการจัดตั้งศูนย์ต่อต้านข่าวปลอม (Anti-Fake News Center) ประจํากระทรวง เพื่อเร่งชี้แจงข่าวสารด้วยข้อมูลที่ถูกต้องตามข้อเท็จจริงให้ประชาชนได้รับทราบและเข้าใจอย่างรวดเร็วทันเหตุการณ์ เนื่องจากมีการเผยแพร่ข้อมูลข่าวสารจํานวนมากอันเป็นเท็จ หรือที่คลาดเคลื่อนจากความเป็นจริงในหลายช่องทาง โดยเฉพาะอย่างยิ่งสื่อออนไลน์ ทําให้สร้างความเข้าใจผิดและเกิดความสับสนให้กับประชาชนในวงกว้าง โดยเฉพาะอย่างยิ่งในช่วงสถานการณ์การแพร่ระบาดของโรคโควิด 19
นางพัชรีกล่าวต่อไปว่า ทั้งนี้ จึงได้มีการจัดตั้งศูนย์ต่อต้านข่าวปลอม (Anti-Fake News Center) กระทรวง พม. เพื่อเป็นศูนย์กลางการชี้แจงประเด็นข่าวปลอม (Fake News) ของกระทรวง พม. และบูรณาการการทํางานร่วมกับศูนย์ต่อต้านข่าวปลอม (Anti-Fake News Center) กระทรวงดิจิทัลเพื่อเศรษฐกิจและสังคม โดยมีกระบวนการดําเนินการ ดังนี้ (1) การเฝ้าข่าว 24 ชั่วโมงจากสื่อต่างๆ รวมทั้งสื่อออนไลน์ (2) การวิเคราะห์ข่าวและชี้แจงข้อเท็จจริง โดยวิเคราะห์ข่าวปลอมและประสานข้อมูลกับหน่วยงานสังกัดกระทรวง พม. ทั้งในส่วนกลางและส่วนภูมิภาคทั่วประเทศ เพื่อชี้แจงข้อเท็จจริงโดยเร็วที่สุด (3) สื่อสารสังคม โดยเผยแพร่ประชาสัมพันธ์ข้อมูลที่ถูกต้องตามข้อเท็จจริงผ่านสื่อมวลชน และสื่อของกระทรวง พม. และ (4) การดําเนินคดีทางกฎหมาย กรณีข่าวปลอมที่ก่อให้เกิดความเสียหายต่อกระทรวง พม. รวมถึงเปิดช่องทางรับเรื่องร้องเรียนหรือรับฟัง ความคิดเห็นเกี่ยวกับข่าวปลอมผ่านศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสร้างความระหนักรู้ด้วยช่องทางที่หลากหลาย โดยเฉพาะสื่อออนไลน์ ถึงผลกระทบของข่าวปลอมแก่บุคลากร กลุ่มเป้าหมาย และชุมชนในพื้นที่
รัฐบาลไทย-ข่าวทำเนียบรัฐบาล-ศธ. ประกาศหลักเกณฑ์เปิดเรียน สำหรับโรงเรียนที่มีความพร้อม
วันอังคารที่ 5 ตุลาคม 2564
ศธ. ประกาศหลักเกณฑ์เปิดเรียน สําหรับโรงเรียนที่มีความพร้อม
....
กระทรวงศึกษาธิการ (ศธ.) ประกาศหลักเกณฑ์การเปิดโรงเรียนหรือสถาบันการศึกษา เพื่อให้ทุกหน่วยงานในสังกัดกระทรวงศึกษาธิการ ใช้ประกอบการขออนุญาตใช้อาคารหรือสถานที่ของโรงเรียน และสถาบันการศึกษา จัดการเรียนการสอน
.
โดยระยะแรก เริ่มดําเนินการแล้วสําหรับโรงเรียนพักนอน ตามโครงการ Sandbox : Safety zone in School ตั้งแต่เดือน ส.ค. 64 ส่วนระยะที่ 2 เริ่มในเดือน ก.ย. นี้ สําหรับโรงเรียนไป - กลับ ที่มีความพร้อมและผ่านเกณฑ์การประเมิน
.
ซึ่งการจะเปิดโรงเรียนได้ ต้องผ่านเกณฑ์การประเมินหลายด้าน เช่น ครู - บุคลากรต้องฉีดวัคซีนครบโดสไม่น้อยกว่า 85% ในขณะที่นักเรียน - ผู้ปกครอง ควรได้รับวัคซีนตามมาตรการที่กระทรวงสาธารณสุขกําหนด
.
เมื่อเปิดภาคเรียนแล้ว ต้องปฏิบัติตามมาตรการต่าง ๆ อย่างเคร่งครัด และสามารถจัดการเรียนการสอนที่โรงเรียน (Onsite) หรือเรียนแบบออนไลน์ (Online) หรือแบบผสมผสาน (Hybrid) ได้ โดยแต่ละห้องเรียนไม่เกิน 25 คน เว้นระยะห่างไม่น้อยกว่า 1.5 เมตร
.
อ่านประกาศฉบับเต็ม คลิกhttps://moe360.blog/2021/09/28/criteria-for-opening-school
#ไทยคู่ฟ้า#รวมไทยสร้างชาติ#ร่วมต้านโควิด19
-------------------